| Medaljeoversikt |
| --- |
| Konkurrerte for Brasils flagg Brasil |
| Friidrett |
|  Paralympiske leker |
| Gull | Rio 2016 | T11-13 - 4x100 meter |
| Sølv | Rio 2016 | T11 - 100 meter |
| Sølv | Rio 2016 | T11 - 200 meter |
| Sølv | Rio 2016 | T11 - 400 meter |
| Bronse | London 2012 | T11 - 100 meter |
| Gull | London 2012 | T11 - 400 meter |
| Para-VM i friidrett |
| Bronse | Dubai 2019 | T11 - 100 meter |
| Bronse | Dubai 2019 | T11 - 400 meter |
| Gull | Doha 2015 | T11 - 200 meter |
| Sølv | Doha 2015 | T11 - 100 meter |
| Sølv | Lyon 2013 | T11 - 100 meter |
| Sølv | Assen 2006 | 4x100 meter |
| Parapanamerikanske leker |
| Sølv | Lima 2019 | T11 - 100 meter |
| Sølv | Lima 2019 | T11 - 400 meter |
| Gull | Toronto 2015 | T11 - 400 meter |
| Gull | Toronto 2015 | T11-13 - 4x400 meter |
| Sølv | Toronto 2015 | T11 - 200 meter |

**Felipe da Souza Gomes** (født 26. april 1986 i Campos dos Goytacazes) er en brasiliansk funksjonshemmet friidrettsutøver, som konkurrerer i klassen T11. Dette er en klasse for blinde og svaksynte.

Bakgrunn
--------

Gomes er født med glaukom (grønn stær), katarakt (grå stær) og netthinneavløsning. Han begynte å miste synet da han var åtte år gammel, og begynte med parafriidrett i 2003. Han konkurrerer for klubben Associacao Dos Deficientes Visuais de Taubate Vale Do Paraiba, og trenes av Fabio Dias Silva.

Karriere
--------

Han deltok i Para-VM i friidrett 2006 i Assen, og fikk der sølv på 4 x 100 meter stafett. I 2007 deltok han ved Parapanamerikanske leker i Rio de Janeiro, og fikk der sølv på 100 meter og bronse på 200 meter. Begge disse øvelsene ble vunnet av hans landsmann Lucas Prado.

Han deltok ved Paralympiske sommerleker 2008 i Beijing, men fikk ingen medaljer der. Han endte på 8.-plass på 100 meter, etter at han kom på fjerde- og sisteplass i B-finalen der. På 200 meter kom han på 12.-plass, og på 4 x 100 meter stafett ble det brasilianske laget diskvalifisert. Han skulle også delta tresteg, men stilte ikke til start grunnet skade. 

Gomes deltok ved Parapanamerikanske leker 2011 i Mexico, men fikk ingen medaljer der. Han deltok ved Paralympiske sommerleker 2012 i London, sammen sin ledsager Leonardo Souza Lopes. På 100 meter fikk han bronse, bak Lei Xue og Lucas Prado. I semifinalen der løp han på ny personlig rekord, med 11,20. På 200 meter fikk han gull, også her satte han ny personlig rekord i semifinalen, med 22,97 sekunder. Året etter deltok han i Para-VM i friidrett 2013, og fikk der sølv på 100 meter i klassen T11, bak Lucas Prado. Han satte mesterskapsrekord i forsøksheatet, med 11,34 sekunder. På 200 meter ble han slått ut i semifinalen, der han løp på 23,44 sekunder. Han deltok igjen under Para-VM i friidrett 2015, og fikk der gull på 200 meter og sølv på 100 meter, bak David Brown fra USA. Under Parapanamerikanske leker 2015, og han fikk der gull på 400 meter og på 4 x 100 meter stafett. I tillegg fikk han sølv på 200 meter, bak David Brown. 

Han deltok i sitt tredje Paralympics da han deltok i Paralympiske sommerleker 2016 i Rio de Janeiro. Der vant Brasil 4 x 100 meter i klassen T11-13, med ny paralympisk rekord og områderekord for Amerika, med tiden 42,37 sekunder. Individuelt fikk han tre sølvmedaljer; han kom på andreplass på 100 meter, 200 meter og 400 meter i klassen T11.

Under Parapanamerikanske leker 2019 fikk han sølv på 100 meter, bak Lucas Prado, og han fikk også sølv på 400 meter, bak Daniel Mendes da Silva. Senere samme år deltok han i Para-VM i friidrett 2019, og fikk der bronse på 100 meter og 400 meter.

Referanser
----------

1. ↑  .
2. 1 2  IPC - *Felipe da Souza Gomes* Arkivert 24. november 2017 hos Wayback Machine. besøkt 3. desember 2019.
3. ↑  CPB - *Seleção Brasileira do Mundial de Atletismo em Dubai 2019*, besøkt 3. desember 2019.
4. ↑  Americas Paralympic Committee - *Rio 2007 Parapan American Games* Arkivert 3. september 2011 hos Wayback Machine. besøkt 25. september 2012.
5. ↑  Guadalajara 2011 - *Athletics*, besøkt 3. desember 2019.
6. ↑  IPC - *Guadalajara 2011 Rsults book*, besøkt 3. desember 2019.
7. ↑  - *Official Results Book*[*død lenke*], besøkt 3. desember 2019.
8. ↑  Rio 2016 - *Felipe Gomes*, besøkt 3. desember 2019.

Eksterne lenker
---------------

* Profil hos IPC Arkivert 24. november 2017 hos Wayback Machine.
* Profil hos Parapanamerikanske leker 2019 Arkivert 22. september 2019 hos Wayback Machine.
* London 2012 - Felipe Gomes
* London 2012 - Athletics - Men's events (resultater PL 2012)